BANPU โชว์งบ Q1 กำไรโตแตะ 1.5 พันลบ.ลุ้นผลงาน H1/64 แข็งแกร่ง-แนะซื้อเป้า 13.20 บ.
BANPU โชว์งบ Q1 กำไรโตแตะ 1.5 พันลบ.ลุ้นผลงาน H1/64 แข็งแกร่ง-แนะซื้อเป้า 13.20 บ.
11 พ.ค. 2564

บล.คิงส์ฟอร์ด  ระบุในบทวิเคราะห์วันนี้(11พ.ค.2564) ว่า บริษัท บ้านปู จำกัด (มหาชน) หรือ BANPU (ซื้อเก็งกําไร / ราคาเป้าหมาย 13.20 บาท) รายงานกําไรสุทธิไตรมาส 1/25654 ที่ 1.5 พันล้านบาท พลิกจากไตรมาส 4/2563 ที่ขาดทุนสุทธิ 468 ล้านนบาท แต่ลดลง 10% เทียบช่วงเดียวกันของปีก่อน
ทั้งนี้หากตัดรายการพิเศษผลการดําเดินงานปกติจะพลิกเป็นบวกในรอบหลายไตรมาสที่ 792 ล้านบาท ได้แรงหนุนจาก 1) ราคาขายถ่านหินเฉลี่ยเพิ่มขึ้นตามราคาอ้างอิงในตลาดโลก ชดเชยปริมาณขายที่ลดลงจากสภาวะอากาศและปัญหาด้านการผลิต
2) ราคาขายก๊าซได้แรงหนุน จากสภาวะอากาศที่หนาวเย็นผิดปกติในสหรัฐฯ ขณะที่ปริมาณขายอยู่ในระดับสูงหลังจากรับรู้แหล่งก๊าซ Barnett ตั้งแต่ไตรมาส 4/2563 ส่วนแนวโน้มในไตรมาส 2/2564 คาดดีขึ้นต่อจากราคาถ่านหิน NEX เฉลี่ยที่ปรับตัวเพิ่มขึ้น 6.5% QTD อยู่ที่ 93$/ton และราคาก๊าซ HH ที่ทรงตัวในกรอบ2.7-2.9$/MMBTU ตามความต้องการใช้ที่ฟื้นตัวตามภาวะเศรษฐกิจ รวมถึงธุรกิจไฟฟ้าที่จะ ดีขึ้นตามปัจจัยฤดูกาล
 จากแนวโน้มกําไร 1H64 ที่แข็งแกร่ง จึงปรับประมาณการกําไรปี 64 ขึ้นจากเดิม 66% มาอยู่ที่ 4 พันล้านบาท และประเมินราคาเหมาะสมอิง PBV 1.0x ที่ 13.20 บาท